Տեղային անզգայացում

մինի|Շատ տեղային անզգայացնող միջոցներ բաժանվում են երկու ընդհանուր քիմիական դասերի՝ ամինային էսթեր (վերևում) և ամինային ամիդներ (ներքևում):
**Տեղային անզգայացում,** անզգայացման եղանակ, որի միջոցով մարմնի ցանկացած հատվածում կարելի է ապահովել զգացողության բացակայություն, ընդհանուր առմամբ՝ նպատակ ունենալով առաջացնել տեղային ցավազրկում, այսինքն՝ ցավի նկատմամբ տեղային անզգայունություն․ թեև կարող են նպաստել նաև այլ տեղային զգացողությունների վրա։ Այն թույլ է տալիս հիվանդներին ենթարկվել վիրաբուժական և ատամնաբուժական միջամտությունների՝ նվազեցնելով ցավն ու անհանգստության զգացումը։ Շատ իրավիճակներում, ինչպիսին է կեսարյան հատումը, այն ավելի անվտանգ է պտղի համար և, հետևաբար, գերազանցում է ընդհանուր անզգայացմանը։

* *Տեղային անզգայացումը*, խիստ իմաստով, մարմնի փոքր մասի, օրինակ՝ ատամի կամ մաշկի հատվածի անզգայացումն է։
* *Ռեգիոնալ անզգայացումն* ուղղված է մարմնի ավելի մեծ մասի, օրինակ՝ ոտքի կամ ձեռքի անզգայացմանը։
* *Համակցված անզգայացումը* ներառում է տեղային և ռեգիոնալ անզգայացման տեխնիկայի մեծ բազմազանություն։

## Բժշկություն
Տեղային կամ լոկալ անզգայացնող դեղամիջոցն առաջացնում է դարձելի տեղային անզգայացում և ցավազրկում։ Երբ այն օգտագործվում է հատուկ նյարդային ուղիների վրա (նյարդային բլոկ), կարող է բերել այնպիսի ազդեցությունների, ինչպիսիք են ցավազրկումը՝ անալգեզիան (ցավի զգացողության կորուստ) և պարալիզը (մկանային ուժի կորուստ)։ Կլինիկական տեղային անզգայացնող միջոցները պատկանում են երկու դասերից մեկին՝ ամինոամիդային և ամինոէսթերային տեղային անզգայացնող միջոցներին։ Սինթետիկ տեղային անզգայացնող միջոցները կառուցվածքով համանման են կոկաինի հետ։ Նրանք տարբերվում են կոկաինից հիմնականում նրանով, որ չարաշահման դեպքում չունեն պոտենցիալ կախվածության հակում և չեն ազդում սիմպաթոադրենալային համակարգի վրա, այսինքն՝ չեն առաջացնում հիպերտոնիա կամ տեղային անոթասպազմ, բացառությամբ Ռոպիվակայինի և Մեպիվակայինի, որոնք առաջացնում են անոթների թույլ նեղացում։ Ի տարբերություն անզգայացման այլ ձևերի, տեղայինը կարող է օգտագործվել վիրաբույժի աշխատասենյակում աննշան միջամտությունների իրականացման համար, քանի որ այն չի ազդում բուժառուի գիտակցության վրա։ Այնուամենայնիվ, բժիշկը պետք է ունենա ստերիլ միջավայր, նախքան աշխատասենյակում որևէ միջամտության իրականացումը։

Տեղային անզգայացնողները տարբերվում են իրենց դեղաբանական հատկություններով և օգտագործվում են տեղային անզգայացման տարբեր մեթոդներում, ինչպիսիք են.

* Տեղային անզգայացում (մակերեսային)՝ համանման է տեղային անզգայացման ապահովմանը գելի միջոցով՝ նախքան լիդոկային ներարկումը
* Ինֆիլտրացիա
* Հյուսակների բլոկադա

Անբարենպաստ ազդեցությունները կախված են տեղային անզգայացման մեթոդից և կիրառման հատվածից, բայց ընդհանուր առմամբ, կարող են դիտվել հետևյալ անբարենպաստ ազդեցությունները.

* Տեղայնացված երկարատև անզգայացում կամ պարեստեզիա՝ վարակի, հեմատոմայի, սահմանափակ խոռոչում հեղուկի ավելցուկային ճնշման և ներարկման ընթացքում նյարդերի և օժանդակ հյուսվածքների խզման պատճառով։
* Համակարգային ռեակցիաներ, ինչպիսիք են դեպրեսիվ կենտրոնական նյարդային համակարգի համախտանիշը, ալերգիկ ռեակցիան, վազովագալ էպիզոդի առաջացումը և ցիանոզը՝ տեղային անզգայացնող միջոցի տոքսիկ ազդեցության պատճառով։
* Անզգայացնող ազդեցության բացակայությունը ինֆեկցված թարախի պատճառով, ինչպիսին է թարախակույտը։

## Տեղային անզգայացման ոչ բժշկական տեխնիկա
Տեղային ցավի կառավարումը, որի դեպքում օգտագործում են այլ մեթոդներ, բացի անալգետիկ դեղամիջոցներից, ներառում է.

* Նյարդերի միջմաշկային էլեկտրական խթանումը, որը պարզվել է, որ անարդյունավետ է մեջքի ստորին հատվածի ցավի դեպքում, այնուամենայնիվ, կարող է օգնել դիաբետիկ նյարդաբանության դեպքում։
* Իմպուլսային ռադիոհաճախականությունը, նեյրոմոդուլյացիան, դեղորայքի ուղղակի ներդրումը և նյարդային աբլյացիան կարող են օգտագործվել՝ թիրախավորելու կա՛մ հյուսվածքային կառուցվածքները և օրգանհամակարգերը, որոնք պատասխանատու են մշտական ցավազրկման համար, կա՛մ կառուցվածքային նոցիցեպտորները, որոնք ներառված են քրոնիկ ցավի աղբյուր հանդիսացող հատվածներում։

## Ծանոթագրություններ

Կատեգորիա:Բժշկագիտության բաժիններ
Կատեգորիա:Վիրահատական գործընթացներ և տեխնիկաներ